Dragi naši drage naše,

hvala Vam što ste svojim potpisom podržali našu kandidaturu za potpredsednike Demokratske stranke. U ovom važnom trenutku za našu stranku mi prepoznajemo **Gordanino iskustvo i Milošev aktivizam** kao način da pomognemo. Želimo da zajedničkom kandidaturom i kasnijm timskim radom doprinesemo obnavljanju snage Demokratske stranke, poverenja i njene društvene uloge.

Kao neko ko se bori i za prava žena i za za prava muškaraca, borimo se za prava ljudi da nigde u društvu ne pobeđuju neznalice, prevaranti i nasilnici. **Borimo se za slobodu, odgovornost, znanje, obrazovanje, odbranu socijalnih interesa, ljudskih prava, građanski aktivizam i za dijalog o razvoju Srbije.**

* Borimo se za zelenu Srbiju koju moramo zajedno čuvamo;
* Borimo se za rodnu ravnopravnost i protiv ponižavanja i omalovažavanja žena i muškaraca na svim mestima;
* Borimo se za izgradnju poverenja i solidarnosti u društvu;

Mi smo ljudi koji hoće da **menjaju svet**. Smatramo da nema boljeg mesta od Demokratske stranke da se takva borba nastavi i nova borba započne.

**Zalažemo se za demokratiju, promene i znanje!**

Na ovim prvim unutarstranačkim izborima po sistemu *"jedan/a član/ica, jedan glas"* **mi želimo da pobedimo**. Želimo da utemeljimo princip da se u Demokratskoj stranci bira direktno, na osnovu kriterijuma i rezultata, a da smo mi kandidati/kinje dužni i obavezni vama, članovima/icama stranke, etičnost, čestitost, odgovornost i rad sa vama i za vas.

Zato kažemo svima, i unutar Demokratske stranke, a i u društvu na čijoj ponovnoj izgradnji želimo da radimo: **"Za nama! treba nam #noviaktivizam".**

**Gordana Čomić**  
facebook.com/gordanacomic

twitter.com/gordancom

instagram.com/gordanacomic

**Miloš Đajić**

milosdjajic.com

facebook.com/milosdjajic

twitter.com/milosdjajic

Instagram.com/milosdjajic

snapchat.com/milosdjajic